Masters Tournament

Masters Tournament ehk The Masters on üks neljast elukutseliste golfi iga-aastasest suurturniirist, mis peetakse alati aprilli esimesel täisnädalal Augusta National golfiklubis Georgia osariigis USA-s.

Ajalugu
Mastersi turniirile pani aluse tuntud amatöör golfimängija Bobby Jones koos investeerimispankur Clifford Robertsiga. Pärast suurt slämmi 1930. aastal ostis Jones Augustas endise istanduse ning ehitas koostöös golfiväljakute arhitekti Alister Mackenziega Augusta Nationali väljaku. Esimene turniir peeti 1934. aastal Augusta National Invitationali nime all ning selle võitis Horton Smith. Esimese turniiri võitja auhinnaraha oli 1500 dollarit. Mastersi nime all mängitakse turniiri alates 1939. aastast ning see on ainuke golfi neljast iga-aastasest suurturniirist, mis toimub alati samal väljakul. Aastatel 1943–1945 turniiri II maailmasõja tõttu ei peetud ning väljakul kasvatati kalkuneid, et läbi selle toetada sõjas olevat riiki.

1960–1970
Tõeliseks golfi suurturniiriks kasvas Masters 1960.–1970. aastatel, mil võitjatena domineeris suur kolmik: Arnold Palmer, Gary Player ja Jack Nicklaus. Üheskoos võitsid nad vahemikus 1960–1978 11 Mastersit. Gary Player Lõuna-Aafrika Vabariigist, kes võitis oma esimese Mastersi 1961. aastal, oli esimene Mastersi võitja väljastpoolt Ameerika Ühendriike. Oma viimase võidu Augusta väljakutel pälvis Player 1978. aastal ning ta on osa võtnud 52 Mastersist, mis on rohkem, kui keegi teine.
1975. aastal osales Mastersil esimene afro ameeriklane, Lee Elder, kuid alles 1990. aastal sai Augusta National golfiklubi liikmeks esimene mustanahaline mängija.

1980–2018
Aastatel 1980–2000 võitsid mängijad väljastpoolt USA-d 11 Mastersi turniiri. Esimene eurooplane, kes võidutses Mastersil, oli Seve Ballesteros 1980. aastal. Jack Nicklausist sai aga 1986. aastal vanim mängija (Jack oli sel ajal 46-aastane), kes on Mastersi võitnud. See oli Jack Nicklausile 6. võit ning ta on läbi aegade enim Mastersil võidutsenud mängija.

1997. aastal võitis 21-aastaselt oma esimese Mastersi Tiger Woods. Tigeri esimese võidu tegi eriliseks ka tema tulemus, mis oli 12 lööki parem, kui teise koha võitjal ning see ületas senise Mastersi rekordi, mis oli püsinud 32 aastat ja on siiani kättesaamatu. Kokku on Tiger Woodsi kontol 4 Mastersi võitu millega ta jagab Arnold Palmeriga teist kohta.

2003. aastal võitis turniiri Mike Weir, kes oli esimene kanadalasest Mastersi võitja ning ka läbi aegade esimene vasakukäeline tšempion. Sellega sai alguse vasakukäeliste võitjate periood, sest vahemikus 2003–2014 võitsid vasakukäelised mängijad pooled 12 turniirist (Phil "Lefty" Mickelson kolmel korral ja Bubba Watson kahel korral).

Traditsioonid
Auhinnad
2018. aasta Mastersi auhinnafond on 11 miljonit USA dollarit, millest võitjale kuulub 1,98 miljonit. Võrdluseks: esimese turniiri võitja Horton Smith sai auhinnaraha 1500 dollarit ning kogu esimese turniiri auhinnafond oli 5000 dollarit. Auhinnafond on väga kiiresti hakanud kasvama viimase 10–20 aasta jooksul. Veel 1986. aastal teenis Jack Nicklaus võitjana 144 000 dollarit, kuid alates 2001. aastast on auhinnafond kasvanud 5,4 miljoni dollarini. 

Lisaks auhinnarahale kuulub Mastersi auhinnatraditsioonide hulka spetsiaalne roheline pintsak, mille paneb võitja õlgadele eelmise aasta võitja. Mängijad, kes on võinud Mastersi mitmel aastal järjest, saavad pintsaku õlgadele klubi presidendilt. See traditsioon algatati 1949. aastal ning pintsak saadakse esimese võidu puhul, millega märgitakse mängija saamist klubi auliikmeks. Aasta pärast esimest võitu peavad mängijad tagastama pintsaku klubile ning nad saavad seda kanda iga kord, kui külastavad klubi.

Võitjatele kuulub ka spetsiaalne kuldne medal ning nende nimi graveeritakse hõbedasele Mastersi karikale, mida hoitakse klubihoones.
Lisaks võitja auhindadele on ka erinevad auhinnad iga päeva parima tulemuse löönud mängijale, hole in one'i, eagle'i ning albatrossi lööjatele.

Par-3 turniir
Igal kolmapäeval, päev enne turniiri ametlikku algust peetakse 9 rajaga par-27 väljakul soojendusturniir, mille algatas Sam Snead 1960. aastal. 

Mängijate kutsed
Mastersi võit tagab eluaegse kutse osalemaks Mastersi turniiril ning samuti tagab see kutse teistele kolmele golfi suurturniirile järgneva 5 aasta jooksul. Kuna Mastersi algataja Bobby Jones oli amatöörmängija, siis saavad turniirile kutse ka erinevate regioonide parimad amatöörid. Samuti on USA amatööride võitjal au mängida koos eelmise aasta Mastersi võitjaga.

Esimene avalöök
Iga turniiri esimese avalöögi au kuulub mõnele endisaegsele kuulsusele või kuulsustele (sel juhul lüüakse mitu avalööki). Traditsioon algatati 1963. aastal ning esimesteks lööjateks olid Jock Hutchison ja Fred McLeod. Viimastel aastatel on avalööki sooritanud Jack Nicklaus ja Gary Player ja kuni surmani 2016. aastal ka Arnold Palmer.

Rekordid
Jack Nicklaus on enim turniire (6) võitnud mängija Mastersi ajaloos ning oma viimase võid sai ta 46 aasta ja 82 päeva vanuselt, mis teeb temast ka vanima võitja. Nicklaus on olnud ka enim kordi 10 parima seas (22 korda) ning jõudnud enim kordi kahele viimasele finaalpäevale (37 korda). Mastersi noorim võitja on Tiger Woods, kes oli 1997. aastal oma esimest Mastersit võites 21 aasta ning 104 päeva vanune. Samal aastal püstitas Tiger ka rekordi enim lööke alla raja (turniiri) pari (18 lööki), millega võrdse tulemuse tegi 2015. aastal Jordan Spieth. 
Hiina amatöörist Guan Tianlangist sai 2013. aastal noorim Mastersist osavõtja (14 aasta ja 168 päeva vanune võistluse avapäeval) ning ka noorim mängija, kes on jõudnud kahele viimasele finaalpäevale.
Nick Faldo ja Greg Norman jagavad parima ühe päeva tulemuse rekordit, mis on 63 lööki ning enim birdie'sid on ühes ringis löönud Anthoni Kim, kes lõi 2009. aastal teises ringis 11 birdie't.

Mastersi võitjad

Aasta  Võitja  Riik Tulemus Võidu marginaal  Võitja auhinnaraha 2018       1 980 0002017  Sergio García   −9  Playoff 1 9800002016  Danny Willett   −5  3 strokes 1 800 0002015  Jordan Spieth   –18  4 strokes 1 800 0002014  Bubba Watson (2)   −8  3 strokes 1 620 0002013  Adam Scott   −9  Playoff 1 440 0002012  Bubba Watson   −10  Playoff 1 440 0002011  Charl Schwartzel   −14  2 strokes 1 440 0002010  Phil Mickelson (3)   −16  3 strokes 1 350 0002009  Ángel Cabrera   −12  Playoff 1 350 0002008  Trevor Immelman   −8  3 strokes 1 350 0002007  Zach Johnson   +1  2 strokes 1 305 0002006  Phil Mickelson (2)  −7  2 strokes 1 260 0002005  Tiger Woods (4)   −12  Playoff 1 260 0002004  Phil Mickelson   −9  1 stroke 1 117 0002003  Mike Weir   −7  Playoff 1 080 0002002 Tiger Woods (3)   −12  3 strokes 1 008 0002001  Tiger Woods (2)   −16  2 strokes 1 008 0002000  Vijay Singh   −10  3 strokes 828 0001999  José María Olazábal (2)   −8  2 strokes 720 0001998  Mark O'Meara   −9  1 stroke 576 0001997  Tiger Woods   −18 12 strokes 486 0001996  Nick Faldo (3)   −12  5 strokes 450 0001995  Ben Crenshaw (2)   −14  1 stroke 396 0001994  José María Olazábal   −9  2 strokes 360 0001993  Bernhard Langer (2)   −11  4 strokes 306 0001992  Fred Couples   −13  2 strokes 270 0001991  Ian Woosnam   −11  1 stroke 243 0001990  Nick Faldo (2)   −10  Playoff 225 0001989  Nick Faldo   −5  Playoff 200 0001988  Sandy Lyle   −7  1 stroke 183,8001987  Larry Mize   −3  Playoff 162 0001986  Jack Nicklaus (6)   −9  1 stroke 144 0001985  Bernhard Langer   −6  2 strokes 126 0001984  Ben Crenshaw   −11  2 strokes 108 0001983  Seve Ballesteros (2)   −8  4 strokes 90 0001982  Craig Stadler   −4  Playoff 64 0001981  Tom Watson (2)   −8  2 strokes 60 0001980  Seve Ballesteros   −13  4 strokes 55 0001979  Fuzzy Zoeller   −8  Playoff 50 0001978  Gary Player (3)   −11  1 stroke 45 0001977  Tom Watson   −12  2 strokes 40 0001976  Raymond Floyd   −17  8 strokes 40 0001975  Jack Nicklaus (5)   −12  1 stroke 40 0001974  Gary Player (2)   −10  2 strokes 35 0001973  Tommy Aaron   −5  1 stroke 30 0001972  Jack Nicklaus (4)   −2  3 strokes 25 0001971  Charles Coody   −9  2 strokes 25 0001970  Billy Casper   −9  Playoff 25 0001969  George Archer   −7  1 stroke 20 0001968  Bob Goalby   −11  1 stroke 20 0001967  Gay Brewer   −8  1 stroke 20 0001966  Jack Nicklaus (3)   0  Playoff 20 0001965  Jack Nicklaus (2)   −17  9 strokes 20 0001964  Arnold Palmer (4)   −12  6 strokes 20 0001963  Jack Nicklaus   −2  1 stroke 20 0001962  Arnold Palmer (3)   −8  Playoff 20 0001961  Gary Player   −8  1 stroke 20 0001960  Arnold Palmer (2)   −6  1 stroke 17 5001959  Art Wall, Jr.   −4  1 stroke 15 0001958  Arnold Palmer   −4  1 stroke 11 2501957  Doug Ford   −5  3 strokes 87501956  Jack Burke, Jr.   +1  1 stroke 60001955  Cary Middlecoff   −9  7 strokes 50001954  Sam Snead (3)   +1  Playoff 50001953  Ben Hogan (2)   −14  5 strokes 40001952  Sam Snead (2)   −2  4 strokes 40001951  Ben Hogan   −8  2 strokes 30001950  Jimmy Demaret (3)   −5  2 strokes 24001949  Sam Snead   −6  3 strokes 27501948  Claude Harmon   −9  5 strokes 25001947  Jimmy Demaret (2)   −7  2 strokes 25001946  Herman Keiser   −6  1 stroke 2500 1943–1945: turniir jäi ära II maailmasõja tõttu1942  Byron Nelson (2)   −8  Playoff 15001941  Craig Wood   −8  3 strokes 15001940  Jimmy Demaret   −8  4 strokes 15001939  Ralph Guldahl   −9  1 stroke 15001938  Henry Picard   −3  2 strokes 15001937  Byron Nelson   −5  2 strokes 15001936  Horton Smith (2)   −3  1 stroke 15001935  Gene Sarazen   −6  Playoff 15001934  Horton Smith   −4  2 strokes 1500

 Mitmekordsed võitjad

+Mastersi turniiri mitmekordsed võitjad Mängija Kokku AastadJack Nicklaus|6 1963, 1965, 1966, 1972, 1975, 1986Arnold Palmer|41958, 1960, 1962, 1964Tiger Woods|41997, 2001, 2002, 2005Jimmy Demaret|3 1940, 1947, 1950'Sam Snead|3 1949, 1952, 1954Gary Player|3 1961, 1974, 1978Nick Faldo|3 1989, 1990, 1996Phil Mickelson|3 2004, 2006, 2010Horton Smith|21934, 1936Byron Nelson|21937, 1942Ben Hogan|21951, 1953Tom Watson|21977, 1981Seve Ballesteros|21980, 1983Bernhard Langer|21985, 1993Ben Crenshaw|21984, 1995José María Olazábal|21994, 1999Bubba Watson|22012, 2014

Kategooria:Spordivõistlused
Kategooria:Golf